Izraksts
PAKALPOJUMA LĪGUMS 
1.8.-016/2024
Par tintes un toneru kasetņu piegādi, lietotu kasetņu atjaunošanu un uzpildi 

	Talsos,
	Dokuments satur laika zīmogu



Talsu novada pašvaldība, reģistrācijas Nr. 90009113532, tās izpilddirektora Agra Rozenfelda personā kurš darbojas saskaņā ar Pašvaldības likumu un Talsu novada domes 2023. gada 30. marta saistošajiem noteikumiem Nr.7 “Talsu novada pašvaldības nolikums” (turpmāk – Pasūtītājs), no vienas puses, un
Sabiedrība ar ierobežotu atbildību “Rolling”, reģistrācijas Nr. 40003607010, tās izpilddirektores Gintas Bisenieces personā, kura darbojas saskaņā ar statūtiem (turpmāk – Izpildītājs), no otras puses, (turpmāk abi kopā vai atsevišķi saukti arī Puses/Puse),
pamatojoties uz iepirkuma ar identifikācijas Nr. TNP 2024/42 “Tintes un toneru kasetņu piegāde, lietotu kasetņu atjaunošana un uzpilde” (turpmāk – Iepirkums) rezultātiem, noslēdz šādu līgumu (turpmāk – Līgums):

1. LĪGUMA PRIEKŠMETS
Pasūtītājs uzdod Izpildītājam un Izpildītājs apņemas par atlīdzību ar savu darbaspēku, darba rīkiem, ierīcēm un materiāliem atbilstoši Līguma noteikumiem, Tehniskajam un izvērstajam finanšu piedāvājumam (1. pielikums) un Latvijas Republikas normatīvajiem aktiem pārdot un piegādāt, atjaunot un uzpildīt (turpmāk – Pakalpojums) tintes un toneru kasetnes (turpmāk – Preces) Talsu novada pašvaldības Centrālajā pārvaldē, Kareivju ielā 7, Talsos, Talsu nov., LV-3201, atbilstoši Pasūtītāja pieprasījumam.

2. LĪGUMA DARBĪBAS LAIKS UN PAKALPOJUMA IZPILDES TERMIŅI
2.1. Līgums stājas spēkā ar abpusēju parakstīšanas brīdi un ir spēkā līdz Pušu saistību pilnīgai izpildei.
2.2. Izpildītājs apņemas sniegt Pakalpojumu 12 (divpadsmit) mēnešus no Līguma spēkā stāšanās dienas vai līdz Līguma 3.2. punktā norādītās robežvērtības sasniegšanai, atkarībā no tā, kurš nosacījums iestājas agrāk.

3. SAMAKSAS NOTEIKUMI UN NORĒĶINU KĀRTĪBA
3.1. Vienību izmaksas par Pakalpojuma sniegšanu tiek noteiktas saskaņā ar Tehnisko specifikāciju un izvērstu finanšu piedāvājumu (1. pielikums).
3.2. Kopējā līgumcena par Pakalpojuma veikšanu saskaņā ar Tehnisko un izvērsto finanšu piedāvājumu (1. pielikums) tiek noteikta 20 000,00 EUR (divdesmit tūkstoši euro, 00 centi) (turpmāk – Līgumcena), neieskaitot pievienotās vērtības nodokli (turpmāk – PVN). PVN no Līgumcenas ir 4 200,00 EUR (četri tūkstoši divi simti euro, 00 centi), kopējā summa, ieskaitot PVN – 24 200,00 EUR (divdesmit četri tūkstoši divi simti euro, 00 centi).
3.3. Līgumcenu Pasūtītājs samaksā Izpildītājam saskaņā ar Līguma noteikumiem ar nosacījumu, ka Izpildītājs izpilda Līgumā noteiktās saistības. PVN tiek maksāts saskaņā ar Latvijas Republikā spēkā esošajiem normatīvajiem aktiem.
3.4. Līgumcenā iekļauti visi valsts vai pašvaldību noteiktie nodokļi, nodevas un citas izmaksas (izņemot PVN), kas saistītas ar Pakalpojuma sniegšanu, saskaņošanu un kompetento institūciju akcepta saņemšanu, ja tas nepieciešams saskaņā ar normatīvajiem aktiem.
3.5. Pasūtītājs samaksu par ikmēneša faktiski saņemto Pakalpojumu Izpildītājam veic ne vēlāk kā 25 (divdesmit piecu) dienu laikā pēc Līgumā norādīto pilnvaroto personu abpusēji parakstītas Preču pavadzīmes/rēķina saņemšanas dienas.
3.6. Izpildītājs rēķinu piegādā elektroniski uz e-pastu it@talsi.lv e-rēķina (.xml un .pdf) formātā.
3.7. Par samaksas dienu tiek uzskatīta diena, kad Pasūtītājs veicis naudas summas pārskaitījumu par saņemto Pakalpojumu uz Izpildītāja Līgumā un pavadzīmē/rēķinā norādīto kredītiestādes norēķinu kontu, ko apliecina attiecīgs maksājuma uzdevums.
3.8. Izpildītājam nav tiesības Līguma darbības laikā mainīt Tehniskajā specifikācijā un izvērstā finanšu piedāvājumā norādītās Pakalpojuma cenas, izņemot gadījumu, ja cenas samazinās, vai sadārdzinājums rodas, pamatojoties uz izmaiņām normatīvajos aktos.
3.9. Ja Pasūtītājam līguma izpildes laikā nepieciešamas Preces, kas nav iekļautas finanšu piedāvājumā, Izpildītājs nodrošina šo Preču piegādi par vidējām tirgus vērtības izmaksām, vienojoties ar Pasūtītāju.

4. PAKALPOJUMA IZPILDES PIEŅEMŠANA - NODOŠANA
4.1. Pasūtītājs pasūta Preci atbilstoši nepieciešamībai, nosūtot Izpildītājam pasūtījuma pieprasījumu uz e-pastu girts@rolling.lv,  vienlaicīgi informējot Izpildītāju pa tālruni 20228869, par pasūtījuma pieprasījuma nosūtīšanu.
4.2. Izpildītāja pienākums ir pēc Pasūtītāja pārstāvja pasūtījuma 3 (trīs) darba dienu laikā piegādāt Preces Pasūtītājam.
4.3. Preču nodošana un pieņemšana tiek noformēta ar Preču pavadzīmi/rēķinu, kuru paraksta Pušu pilnvarotie pārstāvji Preču piegādāšanas un nodošanas brīdī Pasūtītājam.
4.4. Ja Pasūtītājs kādu iemeslu dēļ atsakās parakstīt Preču pieņemšanas-nodošanas aktu vai Preču pavadzīmi/rēķinu, tā pienākums ir informēt Izpildītāju par atteikuma iemesliem 3 (trīs) darba dienu laikā no atteikuma dienas. 
4.5. Pasūtītājam pieņemot Preces, ir pienākums pārbaudīt Preču apjoma atbilstību pasūtījumam.
4.6. Vienlaicīgi ar Preci Izpildītājs nodod Pasūtītājam visu Preces pavadošo un garantijas dokumentāciju, ja tāda konkrētajai Precei ir.
4.7. Pakalpojumu pieņem Līguma 10.1.1. punktā norādītais Pasūtītāja pārstāvis.  Ja Pasūtītājam vai tā pārstāvim nav pretenziju, Puses Pakalpojuma izpildi apliecina, parakstot Preču pavadzīmi/rēķinu.
4.8. Abpusēji parakstīta Preču pavadzīme/rēķins ir uzskatāms par savstarpējo norēķinu pamatu, kas dod tiesības Izpildītājam saņemt samaksu par paveikto Pakalpojumu.

5. KVALITĀTES UN GARANTIJA
5.1. Izpildītājs garantē, ka iegādātās Preces būs jaunas, nelietotas, augstas kvalitātes un atbildīs Tehniskajai specifikācijai un visu attiecīgo Latvijas Republikas spēkā esošo normatīvo aktu prasībām. 
5.2. Izpildītājs garantē, ka lietotu tinšu un toneru kasetņu atjaunošana un uzpilde tiks veikta atbilstoši Tehniskajai specifikācijai un Latvijas Republikas spēkā esošo normatīvo aktu prasībām.
5.3. Izpildītājs garantē Preces kvalitātes, iepakojuma un marķējuma atbilstību Preces ražotāja noteiktajiem standartiem un tehniskajiem rādītājiem attiecīgajam Preces veidam, kā arī normatīvajiem aktiem un Līguma noteikumiem, kā arī garantē, ka Prece ir bez defektiem.
5.4. Ja pēc tonera kasetnes uzstādīšanas drukas iekārtas drukāšanas kvalitāte nav apmierinoša vai pasliktinās (piemēram, tiek smērēts papīrs, drukātais teksts vai attēls ir ar pārrāvumiem – gaiša svītra lapas drukājamā daļā), Izpildītājam par saviem līdzekļiem ir jāveic bojātā tonera atjaunošana ne ilgāk kā 3 (trīs) darba dienu laikā, Pasūtītājs sastāda pretenziju. 
5.5. Ja piegādātā kasetne ir radījusi drukas iekārtu darbības traucējumus, Izpildītājam par saviem līdzekļiem ir jāveic iekārtas profilakse un remonts, kā arī jāatjauno drukas iekārtas pilnas darba spējas 3 (trīs) darba dienu laikā no pretenzijas saņemšanas brīža.
5.6. Pretendents garantē ne vēlāk kā 3 (trīs) darba dienu laikā apmainīt nekvalitatīvās Preces pret kvalitatīvām, ja Pasūtītājs konstatē kādus defektus vai neatbilstību kvalitātes prasībām.
5.7. No Preču pavadzīmes/rēķina parakstīšanas brīža Pasūtītājs ir tiesīgs 12 (divpadsmit) mēnešu laikā izvirzīt pretenzijas par Preču atbilstību kvalitātes standartiem, par to rakstveidā informējot Izpildītāju.
5.8. Garantijas laikā Izpildītājs, saņemot rakstisku Pasūtītāja paziņojumu, 10 (desmit) darba dienu laikā nodrošina Preces nomaiņu bez maksas konkrētajā Preces atrašanās vietā.

6. PUŠU SAISTĪBAS
6.1. Izpildītāja pienākumi:
6.1.1. izpildīt Pakalpojumu atbilstoši Tehniskajai specifikācijai Līgumā noteiktā apjomā, kvalitātē un Līgumā noteiktajos termiņos;
6.1.2. nodrošināt Preču piegādi Līgumā noteiktajos termiņos un atbilstoši Pasūtītāja pasūtījumā norādītajiem apjomiem uz Talsu novada pašvaldības Centrālo pārvaldi, Kareivju ielā 7, Talsos, Talsu nov., LV-3201;
6.1.3. sniegt Pasūtītājam patiesu un pilnīgu informāciju par Preces kvalitāti, lietošanas instrukciju, uzglabāšanas un kopšanas noteikumiem;
6.1.4. nekavējoties brīdināt Pasūtītāju par neparedzētiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ un kas ietekmē vai var ietekmēt Pakalpojuma izpildi;
6.1.5. uzņemties atbildību par darba drošības noteikumu, sanitāro prasību un citu normatīvo aktu ievērošanu.
6.2. Izpildītājs nav tiesīgs ar Līgumu nodibinātās saistības nodot trešajai personai bez Pasūtītāja rakstiskas piekrišanas.
6.3. [bookmark: _Ref82818555]Pasūtītāja pienākumi:
6.3.1. norēķināties ar Izpildītāju par kvalitatīvi izpildītu Pakalpojumu saskaņā ar Līguma nosacījumiem;
6.3.2. nodrošināt Izpildītājam iespēju pildīt Līgumā noteiktās saistības.

7. PUŠU ATBILDĪBA PAR LĪGUMA PĀRKĀPUMIEM
7.1. Puses savstarpēji ir atbildīgas par otrai Pusei vai trešajām personām nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
7.2. Par līgumsaistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
7.3. Ja Izpildītājs kavē Līguma 4.2. punktā norādīto Pakalpojuma izpildes termiņu, Pasūtītājs ir tiesīgs piemērot Izpildītājam līgumsodu 0,5% (nulle komats pieci procenti) apmērā no kopējās Līgumcenas par katru nokavēto dienu, bet ne vairāk kā 10% (desmit procenti) no Līgumcenas. 
7.4. Ja Izpildītājs Līguma darbības laikā atsakās no Līguma turpmākās izpildes, tad Pasūtītājs ir tiesīgs piemērot Izpildītājam līgumsodu 10% (desmit procenti) apmērā no Līgumcenas, izņemot Līguma 11.6. punktā uzskaitītajos gadījumos.
7.5. Ja Pasūtītājs kavē Līgumā noteiktās Līgumcenas samaksas termiņu, tad Izpildītājam ir tiesības piemērot Pasūtītājam līgumsodu 0,5% (nulle komats pieci procenti) apmērā no kavētā rēķina summas par katru kavējuma dienu, bet ne vairāk kā 10% (desmit procenti) no neapmaksātā rēķina summas.
7.6. Ja izpildītais Pakalpojums neatbilst Līgumā noteiktajām prasībām, Izpildītājam 3 (trīs) darba dienu laikā ir jānovērš pieļautās kļūdas vai/un neprecizitātes. 
7.7. Ja Izpildītājs nespēj veikt Pakalpojumu Līgumā noteiktajā kārtībā vai termiņā, Pasūtītājam ir iebildumi par Pakalpojuma izpildes kvalitāti vai to atbilstību Līguma noteikumiem, vai Izpildītājs atsakās vai vilcina nepilnību novēršanu vairāk kā par 3 (trīs) darba dienām (vai citā Līgumā noteiktā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgos darbus nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo Līguma saistību izpildes.
7.8. Puse samaksā līgumsodu otrai Pusei 10 (desmit) darba dienu laikā no Pakalpojuma defekta akta vai pretenzijas par Līguma 4.2. punktā minēto Pakalpojuma izpildes termiņa kavējumu vai Līguma 3.4. punktā minētā samaksas termiņa nokavējuma saņemšanas. Pasūtītājam ir tiesības ieskaita kārtībā samazināt Izpildītājam maksājamo rēķinu tādā apmērā, kāda ir aprēķinātā līgumsoda summa.
7.9. Līgumsoda samaksa neatbrīvo Puses no pārējo ar Līgumu uzņemto saistību vai no tā izrietošo saistību izpildes.

8. LĪGUMA IZPILDĒ IESAISTĪTIE APAKŠUZŅĒMĒJI UN TO NOMAIŅA
8.1. Līguma izpildē Izpildītājs piesaista savā piedāvājumā norādīto kontaktpersonu. Izpildītājs ir atbildīgs par piesaistītās kontaktpersonas veiktā darba atbilstību Līguma prasībām.
8.2. Piedāvājumā (saskaņā ar iesniegto piedāvājumu Iepirkumā) norādītās kontaktpersonas nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
8.3. Pasūtītājs pieņem lēmumu atļaut vai atteikt Izpildītāja piedāvājumā norādīto kontaktpersonu nomaiņu vai jaunu speciālistu  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.
8.4. Pasūtītājs lemjot par piedāvājumā norādītā personāla nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.

9. NEPĀRVARAMA VARA
9.1. Puses neatbild par šajā Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti pušu saprātīgai kontrolei.
9.2. Puse, kas nokļuvusi nepārvaramas varas apstākļos, nekavējoties informē par to otru Pusi rakstiski 5 (piecu) darba dienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
9.3. Ja minēto apstākļu dēļ Līgumā norādīto saistību izpilde nav iespējama ilgāk par 2 (diviem) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šī Līguma pārtraukšanas rezultātā.

10. SAZIŅAS KĀRTĪBA
10.1. Pušu pārstāvji:
10.1.1. Pasūtītāja pārstāvis, kurš ir atbildīgs par Līguma administrēšanu ir Talsu novada pašvaldības Centrālās pārvaldes Informācijas un komunikācijas tehnoloģiju nodaļas vadītājs Gatis Andersons, e-pasts: gatis.andersons@talsi.lv,  tālr.nr.: 29868592. Tiesīgi parakstīt Preču pavadzīmi/rēķinu Pasūtītāja vārdā ir visi Talsu novada pašvaldības Centrālās pārvaldes Informācijas un komunikācijas tehnoloģiju nodaļas darbinieki.
10.1.2. Izpildītāja pārstāvis, kurš ir atbildīgs par Līguma administrēšanu Izpildītāja vārdā ir Ģirts Andersons, e-pasts girts@rolling.lv, tālr.nr. 20228869. 
10.2. Jebkuri paziņojumi Pusēm Līguma sakarā tiek nosūtīti uz juridiskajām adresēm vai e-pasta adresēm, kas norādītas Līgumā. Par paziņojumu nosūtīšanas adreses maiņu Pusēm ir ne vēlāk kā 5 (piecu) dienu laikā pēc adreses maiņas rakstiski jāinformē otra Puse.
10.3. Ja paziņojumi tiek nosūtīti kādai no Pusēm ar pastu uz Līgumā norādīto adresi, tie tiek uzskatīti par saņemtiem septītajā dienā no dienas, kad sūtījums pastā reģistrēts kā nosūtāmais dokuments. 
10.4. Ja paziņojumi sūtīti pa elektronisko pastu, tie uzskatāmi par saņemtiem nākošajā darba dienā pēc to nosūtīšanas dienas, izņemot, ja tajā pašā dienā tiek saņemts otras Puses atbildes elektroniskais pasts.
10.5. Ja paziņojums tiek nodots personīgi Pusei, tiek uzskatīts, ka adresāts ir saņēmis šo paziņojumu nodošanas dienā.

11. LĪGUMA GROZĪŠANAS, PAPILDINĀŠANAS, LAUŠANAS UN STRĪDU RISINĀŠANAS KĀRTĪBA
11.1. Līgumu var papildināt, grozīt vai izbeigt, Pusēm savstarpēji rakstveidā vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stāsies spēkā, kad abas Puses to parakstījušas.
11.2. Līguma izpildes laikā var tikt veiktas Tehniskajā specifikācijā un izvērstā finanšu piedāvājumā norādīto cenu izmaiņas, kas pamatotas ar izmaiņām normatīvajos aktos, materiālu, kas nepieciešami Pakalpojuma izpildē, sadārdzinājumu (ja attiecīgās patēriņa grupas inflācijas līmenis pārsniedz 5%) vai Pakalpojuma apjoma izmaiņām.
11.3. Rodoties nepieciešamībai pēc cenu izmaiņām, Izpildītājs iesniedz Pasūtītājam iesniegumu, pievienojot klāt pierādošus dokumentus, kas apliecina cenu izmaiņas.
11.4. Veicot Tehniskajā specifikācijā un izvērstā finanšu piedāvājumā norādīto cenu grozījumus, Puses ievēro Publisko iepirkumu likuma 61. panta nosacījumus. Līgumcenas izmaiņas nedrīkst pārsniegt šādas robežas:
11.4.1. 50% (piecdesmit procentus) apmērā no sākotnējās Līgumcenas Publisko iepirkumu likuma 61. panta trešās daļas 2. un 3. punktā noteiktajos gadījumos;
11.4.2. 10% (desmit procentus) apmērā no sākotnējās Līgumcenas Publisko iepirkumu likuma 61. panta piektās daļas noteiktajos gadījumos.
11.5. Pasūtītājam ir tiesības vienpusēji atkāpties no Līguma šādos gadījumos:
11.5.1. Izpildītājs ir patvaļīgi pārtraucis Līguma izpildi;
11.5.2. Izpildītājs nav sasniedzams juridiskajā adresē;
11.5.3. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai, tiek konstatēti citi apstākļi, kas, liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
11.5.4. Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, patiesā labuma guvējam, pārstāvēt tiesīgajai personai, prokūristam vai personālsabiedrības biedram, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11.5.5. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
11.5.6. Izpildītājs saistībā ar Līguma noslēgšanu vai izpildi ir veicis prettiesisku darbību;
11.5.7. Izpildītājs neveic Pakalpojumu Līguma 2.2. punktā noteiktajā termiņā un Izpildītājam piemērotā līgumsoda apmērs sasniedzis 10%  (desmit procentus) no kopējās Līgumcenas;
11.5.8. Izpildītājs Līguma 7.6. punktā noteiktajā termiņā nav novērsis Pakalpojuma kļūdas un/vai neprecizitātes. 
11.6. Izpildītājam ir tiesības vienpusēji atkāpties no Līguma šādos gadījumos:
11.6.1. Pasūtītājs pieprasa veikt darbības, kas ir pretrunā ar Pakalpojumu reglamentējošiem normatīvajiem aktiem;
11.6.2. Pasūtītājs neveic maksājumus un līgumsods sasniedz 10% (desmit procenti) no Līgumcenas.
11.7. Līgums tiek izbeigts paziņojuma kārtībā. Līgums ir uzskatāms par izbeigtu, ja paziņojuma adresāts 5 (piecu) darba dienu laikā no paziņojuma nosūtīšanas ierakstītā sūtījumā uz adresāta juridisko adresi nenovērš darbības / bezdarbības, kas ir pamats Līguma vienpusējai izbeigšanai.

12. CITI NOTEIKUMI 
12.1. Līguma noteikumi un Līguma noslēgšanas, un izpildes gaitā Pušu saņemtā informācija un dokumenti no otras Puses ir konfidenciāli. Puses apņemas bez otras Puses rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem.
12.2. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
12.3. Visi strīdi, kas rodas starp Pusēm uz Līguma pamata, tiek risināti sarunu ceļā. Ja savstarpēja vienošanās netiek panākta, jebkurš strīds tiek izšķirts Latvijas Republikas tiesās saskaņā ar Latvijas Republikas normatīvajiem aktiem.
12.4. Ja kāds no Līguma noteikumiem tiek atzīts par spēkā neesošu, pārējie Līguma noteikumi paliek spēkā, ciktāl  tos neatceļ spēku zaudējušie Līguma noteikumi.
12.5. Līgums ir sagatavots un parakstīts uz  7 (septiņām) lapām 2 (divos) eksemplāros, no kuriem 1 (viens) atrodas pie Pasūtītāja un 1 (viens) – pie Izpildītāja.
(vai)
Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.
12.6. Līgumam, kā tā neatņemamas sastāvdaļas, pievienoti sekojoši pielikumi: 
12.6.1. 1.pielikums Tehniskais un izvērstais finanšu piedāvājums uz 13 (trīspadsmit) lapām;

